**Projekta “Civilās aizsardzības sistēmas pilnveidošana Jelgavas un Šauļu pilsētās” idejas apraksts**

**Projekta vispārīgais mērķis** – ir pilnveidot civilās aizsardzības sistēmu, uzlabojot tehnisko bāzi un nodrošinot efektīvu Pašvaldības Operatīvo informācijas centru ikdienas darbību Jelgavas un Šauļu pilsētu pašvaldībās.

**Projekta apakšmērķi:**

* Pašvaldības Operatīvo informācijas centru (POIC) darbības uzlabošana un nepieciešamā tehniskā aprīkojuma, iekārtu, sistēmu izveide, efektīvai civilās aizsardzības sistēmas pārvaldībai Jelgavas un Šauļu pilsētas pašvaldībās.
* Stiprināt pašvaldību operatīvo dienestu speciālistu kapacitāti
* Informēt iedzīvotājus par Pašvaldības Operatīvo informācijas centru darbību, sniegtajiem un pieejamajiem pakalpojumiem.

**Projekta īstenošanā iesaistīti 2 partneri** – Jelgavas pilsētas dome (vadošais partneris) un Šauļu pilsētas dome.

**Projektā īstenošanā iesaistītie partneri projekta ietvaros plāno**:

1. Pilnveidot Jelgavas POIC tehnisko bāzi, veicot nepieciešamos telpu remontus, pilnveidojot esošās sistēmas (t.sk. video analītikas sistēmas), uzlabojot Civilās aizsardzības komisijas sēžu audioierakstu sistēmu, iegādājoties lielākas jaudas serverus, datortehniku, ekrānus.
2. Izveidot Šauļu pilsētas pašvaldībā POIC, pārņemot zināšanas un pieredzi centra darbības nodrošināšanā no Jelgavas POIC, t.sk. iegādāties nepieciešamo tehnisko aptīkoju POIC ikdienas darbības nodrošināšanai un civilās aizsardzības sistēmas pilnveidošanai Šauļu pilsētas pašvaldībā.
3. Stiprināt pašvaldības atbildīgo operatīvi dienestu savstarpējo sadarbību civilās aizsardzības jomā, organizējot dažāda veida apmācības, seminārus, tikšanās un pieredzes apmaiņas.
4. Izglītot sabiedrību par POIC darbību, nodrošinātajiem pakalpojumiem iedzīvotājiem un lomu kopējā civilās aizsardzības sistēmā.

**Projekta Partneru indikatīvais finanšu ieguldījums**

| Partnera nosaukums | Valsts | ERAF līdzfinansējums | Nacionālais līdzfinansējums | Kopā |
| --- | --- | --- | --- | --- |
| JPPI “Jelgavas pašvaldības operatīvās informācijas centrs”  | Latvija | 249985.00 | 44115.00 | 294100.00 |
| Šauļu pilsētas dome  | Lietuva | 250014.75 | 44120.25 | 294135.00 |
| **Kopā:** |  | **499999.75** | **88235.25** | **588235.00** |

**Plānotais Projekta īstenošanas laiks**: 24 mēneši (01.03.2017. – 28.02.2019.)